cyanic-selkie/wikianc huggingface dataset:
Kangxi
Kulttuuriset saavutukset
pienoiskuva|140px|Maljakko Kangxin valtakauden alusta [[Musée Guimet'ssä]] Valtakaudellaan Kangxi määräsi, että kiinalaisista kirjoitus­merkeistä oli koottava sana­kirja, joka tuli tunnetuksi Kangxin sanakirjana. Tätä pidettiin Kangxin yrityksenä saada han-kiinalaiset oppineet virka­miehet puolelleen, sillä monet heistä kieltäytyivät palvelemasta häntä ja pysyivät uskollisina Ming-dynastialle. Kun Kangxi kuitenkin sai oppineet vakuuttuneeksi siitä, että heidän tarvitsi vain osallistua sana­kirjan laatimiseen tarvitsematta muodollisesti palvella Qing-keisari­hovia, hän saattoi vähitellen uskoa heille vastuun­alaisempia­kin tehtäviä, kunnes he lopulta omaksuivat valtion virka­miesten velvollisuudet.
Jaala (täsmennyssivu)
Jaala voi tarkoittaa muun muassa:
Kangxi
Kulttuuriset saavutukset
Vuonna 1705 Tang-dynastian aikaisesta runoudesta koottiin Kangxin käskystä Quantangshi-kokoelma.
Terveystaloustiede
Historia
Terveystaloustieteen Seura on perustettu 1992. Seura järjestää vuosittain terveystaloustieteen päivän, joka kokoaa terveystaloustieteilijöiden lisäksi runsaasti terveystaloustieteen tutkimuksesta kiinnostuneita sosiaali- ja terveydenhuollon ohjauksessa, hallinnossa ja käytännössä työskenteleviä.
Wagstaff ja Culyer (2012) analysoivat taloustieteen EconLit-julkaisutietokannassa olevat terveystaloustieteen julkaisut siteerausten lukumäärän perusteella. Siteerauksiin perustuvien tulosten rinnalla he esittelivät aiemmin, vuonna 2004 tehdyn kyselyn perusteella terveystaloustieteen opettajille tärkeimmät julkaisut. Tähän on listattu ”klassikkoina” sekä siteerausten että kyselyn perusteella tärkeitä julkaisuja aakkosjärjestyksessä.
Kangxi
Kulttuuriset saavutukset
Kangxi oli myös ensimmäinen Kiinan keisari, joka soitti musiikkia länsimaisilla soittimilla. Hän käytti Karel Slavíčekia hovimuusikkona. Slavíček soitti spinettiä, ja myöhemmin Kangxi soitti sitä itsekin. Hän uudisti myös kiinalaisen kalenterin. Kiinan kuuluisa sinivalkoinen keramiikka todennäköisesti saavutti suurimman kukoistuksensa Kangxin aikana.
Terveystaloustiede
Historia
Acemoglu, D., Johnson, S., Robinson, J.A., 2001. The colonial origins of comparative development: an empirical investigation. American Economic Review 91 (5), 1369–1401.
Kangxi
Kristinusko
Kangxia ilahdutti myös jesuiittojen kunnoittava asenne; he eivät pyrkineet pakolla käännyttämään ketään. He oppivat myös hyvin puhumaan kiinaa, ja he käyttivät Kiinan ylimystön tyylisiä silkkisiä mekkoja. Vuonna 1692, kun Thomas Pereira vaati suvaitsevaisuutta kristinuskoa kohtaan, Kangxi suostui heidän pyyntöönsä ja sääti suvaitsevaisuus­asetuksen, jolla katolisuus tunnustettiin lailliseksi, hyökkäykset katolisia kirkkoja vastaan kiellettiin, heidän lähetys­työnsä sallittiin ja kiinalaisten sallittiin kääntyä kristin­uskoon.
Terveystaloustiede
Historia
Arrow, K., 1963. Uncertainty and the welfare economics of medical care. American Economic Review 53, 941–973.
Kangxi
Kristinusko
Syntyi kuitenkin ankara kiista siitä, saivatko kristityt kiinalaiset yhä osallistua perinteisiin kungfutse­laisiin seremonioihin ja esi-isien palvontaan. Jesuiittojen mielestä tälle ei ollut estettä, kun taas dominikaanit olisivat kieltäneet sen epä­jumalien palvontana. Domini­kaanien kannalle asettui paavi Klemens XI, joka vuonna 1705 lähetti Charles-Thomas Maillard De Tournonin ja lähettiläänsä Kangxin luo tehdäkseen selväksi, että kiinalaisia riittejä ei hyväksytty. Klemens XI antoi 19. maaliskuuta 1715 paavillisen bullan Ex illa die, joka virallisesti tuomitsi kiinalaiset riitit.
Terveystaloustiede
Historia
Becker, G.S., Grossman, M., Murphy, K.M., 1994. An empirical analysis of cigarette addiction. American Economic Review 84 (3), 396–418.
Kangxi
Kristinusko
Tähän Kangxi vastasi virallisesti kieltämällä kristillisen lähetystyön Kiinassa, koska se "aiheutti levottomuuksia".
Terveystaloustiede
Historia
Grossman, M., 1972. On the concept of health capital and the demand for health. Journal of Political Economy 80 (2), 223–255.
Kangxi
Kiistanalainen vallanperimys
pienoiskuva|Keisari Kangxi kiertomatkalla [[Džonkki|džonkin kannella]] Kysymys Kangxin testamentista on yksi "neljästä Qing-dynastian suurimmasta mysteeristä". Historioitsijat kiistelevät vielä nykyäänkin siitä, kenet Kangxi valitsi seuraajakseen. Yleensä on oletettu, että hän valitsi Yinzhenin, neljännen prinssin, josta myöhemmin tulikin keisari Yongzheng. Monet ovat kuitenkin väittäneet, että Yinzhen väärensi testamentin ja että todellisuudessa Kangxi olisi valinnut 14. prinssin, Yuntin seuraajakseen.
Kangxin ensimmäinen vaimo, keisarinna Xiaochengren, synnytti keisarin toisen eloon jääneen pojan Yinrengin, joka kaksivuotiaana nimitettiin kruununprinssiksi han-kiinalaisen tavan mukaisesti, jotta olot voitaisiin vakauttaa aikana, jolloin maan eteläosissa vallitsi sekasorto. Vaikka Kangxi jätti useiden poikiensa opetuksen muille, hän itse valvoi Yinrengin kasvatusta aikoen tehdä tästä täydellisen perijän. Yinrengin kotiopettajana toimi mandariini Wang Shan, joka omistautui hänen opettamiseensa ja yritti viimeisinä vuosinaan taivutella Kangxia palauttamaan Yinrengille kruununprinssin asema.
Yinreng ei osoittautunut sopivaksi vallanperijäksi, vaikka hänen isänsä suosi häntä. Hänen kerrottiin piesseen ja tappaneen alaisiaan, ja hänen on epäilty olleen sukupuolisuhteessa isänsä yhden jalkavaimon kanssa, mikä tuomittiin insestinä ja olisi voitu rangaista kuolemalla. Yinreng myös hankki nuoria lapsia Jiangsuksi tyydyttääkseen pedofiilisia taipumuksiaan. Lisäksi Yinrengin kannattajat, joita johti Songgotu, muodostivat vähitellen "kruununprinssipuolueen" (太子黨), jonka tarkoituksena oli auttaa Yinrengiä valtaistuimelle niin pian kuin mahdollista, vaikka se olisi edellyttänyt laittomia keinoja.
Terveystaloustiede
Historia
Manning, W.G., et al., 1987. Health insurance and the demand for medical care: evidence from a randomized experiment. American Economic Review 77 (3), 251–277.
Kangxi
Kiistanalainen vallanperimys
Useiden vuosien ajan Kangxi piti silmällä Yinrengiä ja tuli tietoiseksi hänen monista paheistaan, ja he joutuivat vähitellen huonoihin väleihin keskenään. Vuonna 1707 Kangxi päätti, ettei hän voinut enää sietää Yinrengin käytöstä, jonka hän ilmoitti keisarillisessa käskykirjeessään olevan "liian hämmentävää, jotta niistä voitaisiin edes puhua", ja hän päätti riistää Yinrengiltä kruununprinssin aseman. Kangxi asetti vanhimman elossa olleen poikansa, prinssi Yinzhin vastuuseen Yinrengin kotiarestin valvonnasta. Yinzhi kuitenkin pyysi isäänsä määräämään Yinrengin teloitettavaksi. Tästä Kangxi raivostui ja riisti Yinzhiltä tämän arvonimet. Kangxi neuvoi alamaisiaan lopettamaan väittelyt siitä, kuka seuraisi häntä keisarina, ja huolimatta yrityksistä vaientaa huhut ja arvailut siitä, kuka olisi uusi kruununprinssi, hovin päivittäiset toimet olivat täysin häiriintyneet. Lisäksi Yinzhin toimet saivat Kangxin epäilemään, että Yinrengia vastaan esitetyt syytökset olisivat vääriä,, minkä vuoksi Kangxi vuonna 1709 palautti Yinrengille kruununprinssin aseman. Tätä kannattivat myös neljäs ja kolmastoista prinssi, ja Yinrengin aikaisemman käytöksen selitettiin johtuneen ohi­menevistä mielen­häiriöistä.
Terveystaloustiede
Historia
Newhouse, J.P., 1996. Reimbursing health plans and health providers: efficiency in production versus selection. Journal of Economic Literature 34 (3), 1236–1263.
Kangxi
Kiistanalainen vallanperimys
pienoiskuva|[[Nankingin Hongwun mausoleumiin vuonna 1699 pystytetty steele, jossa on Kangxin laatima muistokirjoitus Ming-dynastian perustajan, Hongwun kunniaksi.]]
Vuonna 1712, kun Kangxi oli viimeisen kerran kiertomatkalla etelässä, Yinreng, joka oli asetettu hoitamaan valtiollisia asioita isänsä ollessa poissa, yritti jälleen kilpailla vallasta kannattajiensa tuella. Hän yritti pakottaa Kangxin luopumaan vallasta heti tämän palattua Pekingiin. Tämä vallankaappaussuunnitelma kuitenkin tuli Kangxin tietoon, ja hän vihastui siitä niin, että hän erotti Yinrengin tehtävistään ja asetti tämän jälleen kotiarestiin. Tämän välikohtauksen jälkeen Kangxi ilmoitti, ettei hän nimittäisi ketään pojistaan kruununprinssiksi jäljellä olevan valtakautensa aikana. Hän päätti tallentaa keisarillisen testamenttinsa laatikkoon Taivaallinen puhtauden palatsiin, eikä sitä saanut kukaan avata ennen kuin hän oli kuollut.
Terveystaloustiede
Historia
Torrance, G.W., 1986. Measurement of health state utilities for economic appraisal: a review. Journal of Health Economics 5 (1), 1–30.
Kangxi
Kuolema ja vallanperimys
Sen jälkeen kun kruununprinssi oli syrjäytetty, Kangxi pani toimeen perusteellisia muutoksia poliittisessa maisemassa. Myös kolmastoista prinssi, Yinxiang, asetettiin kotiarestiin, koska hän oli toiminut yhteistyössä Yinrengin kanssa. Kahdeksas prinssi Yunsi menetti kaikki arvonimensä, jotka palautettiin hänelle vasta vuosia myöhemmin. Neljästoista prinssi Yinti, jota monet pitivät Kangxin todennäköisimpänä seuraajana, lähetettiin poliittisten kiistojen aikana sotaretkille. Yunsi samoin kuin yhdeksäs ja kymmenes prinssi, Yintang ja Yin'e, vakuuttivat tukevansa Yintia.
Illalla 20. joulukuuta 1722, vähän ennen kuolemaansa, Kangxi kutsui seitsemän pojistaan (3., 4., 8., 9., 10., 16. ja 17. prinssin) vuoteensa ääressä pidettyyn kokoukseen. Kangxin kuoltua Longkodo ilmoitti, että Kangxi oli valinnut neljännen prinssin, Yinzhenin, uudeksi keisariksi. Yinzhen nousi valtaistuimelle, ja hän otti hallitsijanimen Yongzhen. Kangxi haudattiin itäisiin Qing-hautoihin, Zunhuaan, Hebeihin.
Persoonallisuus ja saavutukset
Kangxi oli Qing-dynastian suuri vakaannuttaja. Siirtymä Ming-dynastiasta Qingiin oli suuri mullistusten kausi, jonka keskeiset tapahtumat olivat pääkaupungin, Pekingin joutuminen vuonna 1644 ensin Li Zichengin johtamien talonpoikaiskapinallisten ja sitten mantšujen hallintaan sekä viisivuotiaan keisari Shunzhin asettaminen valtaistuimelle. Vuonna 1661, kun Shunzhi kuoli ja Kangxi seurasi häntä keisarina, mantšut olivat jo valloittaneet lähes koko varsinaisen Kiinan. Johtavat mantšut käyttivät jo kiinalaisia instituutioita ja olivat omaksuneet kungfutselaisen ideologian, mutta pitivät omassa keskuudessaan kiinni mantšukulttuurista. Kangxi saattoi valloituksen loppuun, voitti kaikki merkittävät sotilaalliset uhkatekijät ja elvytti Ming-kaudelta periytyneen keskitetyn hallintojärjestelmän merkittävin muutoksin.
Kangxi teki voitavansa taivutellakseen kungfutselaisen älymystön yhteistyöhön Qing-hallituksen kanssa, vaikka nämä suhtautuivat mantšuhallitukseen suurin varauksin ja pysyivät uskollisina Mingille. Hän vetosi kungfutselaisiin arvoihin esimerkiksi antaessaan Pyhän käskykirjan vuonna 1760. Hän rohkaisi kungfutselaista opiskelua ja piti huolen siitä, että virkatutkinnot pidettiin joka kolmas vuosi vaikeuksienkin aikana. Kun jotkut oppineet uskollisuudesta Mingiä kohtaan kieltäytyivät osallistumasta tutkintoihin, hän määräsi kokelaan suoritettavaksi erityisen tutkinnon, jotta hänet voitiin nimittää virkaan. Hänen aloitteestaan laadittiin Ming-dynastian virallisen historiateos, Kanxin sanakirja, laaja ensyklopedia ja vielä laajempi kiinalaisen kirjallisuuden kokoelma. Vahvistaakseen mielikuvaa itsestään "viisaana hallitsijana" hän kutsui hoviinsa mantšulaisia ja kiinalaisia kotiopettajia, joiden kanssa hän tutki kungfutselaisia klassikoita ja kiinalaista kaunokirjoitusta.
Erään Zungarin kaanikuntaa vastaan käydyn taistelun aikana, johon Kangxi itse osallistui, hän osoittautui tehokkaaksi sotilasjohtajaksi.
Sitä mukaa kuin vihollisuudet loppuivat ja rauha palasi Kiinaan mantšuvalloituksen jälkeen, ja samalla myös nopean väestönkasvun, maanviljelyksen ja maatalouteen perustuvien verotulojen ansiosta Kangxi saattoi ensin alentaa veroja ja lopulta vuonna 1712 lakkauttaa maaveron ja corvée-veron kokonaan aiheuttamatta suurta välitöntä vahinkoa valtion taloudelle, joskin dynastia myöhemmin joutui kärsimään tästä talouspolitiikasta.
Pojat
Kangxilla, joka oli Kiinan pitkäaikaisin hallitsija, oli myös Qing-keisareista eniten lapsia. Virallisesti hänellä oli 24 poikaa ja 12 tytärtä. Todellisuudessa heitä oli enemmänkin, mutta useimmat heistä kuolivat varhaislapsuudessaan sairauksiin, eivätkä he ole luvussa mukana.
Apuri
Apuri eli aisapari (engl. sidekick) on fiktion, esimerkiksi televisiosarjan, elokuvan tai romaanin, sivuhenkilö. Hän on yleensä sankarin ystävä sekä usein uskollisin ja lähin apulainen. Lähes poikkeuksetta hän pelastaa usein teoksen aikana toimillaan sankarin hengen ja päinvastoin. Apuri esiintyy sankarin vastaparina, jotta sankarin taidot ja voima korostuisivat. Apuri myös esittää kysymyksiä, joita katsoja tai lukija esittäisi. Lisäksi apuri huolehtii usein tehtävistä, joita sankaria ei voi panna tekemään. Toisinaan apuri on koominen hahmo.
Tunnettuja apurihahmoja
Coup de pied latéral Kopnięcie boczne
Pensaskari (Haukipudas)
Pensaskari on asumaton saari Oulun satamiin johtavan laivaväylän varrella Oulun edustalla Perämerellä. Saari kuuluu Oulun kaupunkiin. Saari sijaitsee noin 11 kilometriä luoteeseen Oritkarin satamasta. Muita läheisiä saaria ovat Runniletto, Ahinletto ja Munakari. Saaren pohjoispuolella on lisäksi laajahko karikko- ja matalikkoalue. Saari sijaitsee 30 metrin syvyisen vesialueen pohjoisreunalla, ja merenpohja putoaa saaren lounaispuolella jyrkästi, laskeutuen 30 metriin noin sadan metrin matkalla.
Saaren puusto on pääasiassa lehtimetsää ja pensaikkoa, ja sitä ympäröivät maannousun myötä syntyneet ruoikkorannat. Saari on matala, sen korkeimman kohdan kohotessa vain vajaan kolmen metrin verran merenpinnan yläpuolelle. Saarella on muutamia rakennuksia.
Bane
Bane eli Turmio on kuvitteellinen rikollinen DC Comicsin sarjakuvamaailmassa. Hänen ensiesiintymisensä oli Batman: Vengeance of Bane #1 -lehdessä ja hänet loivat Chuck Dixon ja Graham Nolan. Hahmo tuli erityisesti tunnetuksi 1990-luvulla murskattuaan Batmanin selän. Hän on myös Batmanin verivihollinen.
Nuoruus
Vuosia sitten ryhmä yritti vallankaappausta Santa Priscan saarella. Kaappaus epäonnistui ja sitä seurasi kolmen päivän verilöyly. Osa tekijöistä kuoli ja loput vangittiin paikalliseen pahamaineiseen Pena Duro -vankilaan. Yksi vangeista oli raskaana oleva nainen, jonka kuollut mies oli yksi vallankaappauksen yrittäjistä. Vanhan lain mukaan pojan on suoritettava isän rangaistus, jos tämä ei selviä. Niinpä naisen synnyttämä poika joutui kärsimään ja viettämään varhaisvuotensa isänsä elinkautistuomion vuoksi Pena Duron syvyyksissä. Banen äiti kuoli pojan ollessa kuusivuotias ja ruumis heitettiin Punto De Tiburossa kallioilta saastuneeseen veteen. Yksin jäänyt poika oli helppo saalis Pena Duron vankilassa. Vangittunakin hän alkoi kuitenkin kehittää erilaisia taitojaan ja alkoi kutsua itseään Baneksi. Bane luki erittäin paljon kirjoja ja armottomassa vankilaelämässä hän oppi erilaisia taistelutaitoja. Vankilan kuntosalissa hän kehitti voimiaan ja vaikeissa olosuhteissa hän kasvoi vahvemmaksi. Ensimmäisen tapponsa Bane tekee ollessaan kahdeksanvuotias. Hän puukottaa vangin, joka halusi käyttää häntä hyväkseen saadakseen tietoja vankilasta. Banen ainoana ystävänä vankilassa oli hänen nallensa, jota Bane kutsui nimellä Osito. Ositon selässä oli reikä, jossa Bane piti veistä häntä uhanneiden henkilöiden varalta. Myöhemmin osasta vangeista tuli uskollisia Banelle. Ikääntynyt lääkäri Zombie, eläimellinen Trogg ja amerikkalaismies Bird tunnustivat Banen vahvuuden ja lupasivat seurata tätä. Lopulta voimiltaan ylivertaisesta Banesta tuli koko vankilan pelätyin mies ja hän alkoi käyttää nimeä kuningas. Vankilan johtaja alkoi hermostua, koska Banen alaisuudessa vangeista tuli uhkaavampia. Niinpä Bane joutui kymmeneksi vuodeksi eristysselliin. Epäinhimillisissä oloissa hän harjoitti itseään vielä enemmän.
Venom
Myöhemmin Pena Duroon perustettiin tieteellinen tutkimusryhmä, joka käytti vankilaa koelaboratorionaan. Tutkimusryhmä kehitti steroidin nimeltään Venom ja he testasivat aineita useisiin eri vankeihin. Testatut miehet eivät kuitenkaan olleet tarpeeksi vahvoja selviytyäkseen menettelystä vaan aine oli tappanut heistä jokaisen. Niinpä vankilan johtaja valitsi Banen seuraavaksi koehenkilöksi. Bane oli lähellä kuolemaa, mutta hänen fyysiset voimansa ratkaisivat sen, että Bane selviytyi kokeesta. Venom lisäsi Banen lihasmassan satakertaiseksi parantaen tämän fyysisiä ominaisuuksia, ja hänestä tuli lähes pysäyttämätön. Banen täytyy kuitenkin saada Venomia joka kahdestoista tunti tai hän kärsisi haitallisista sivuvaikutuksista. Venom pumpataan letkuja pitkin suoraan hänen aivoihinsa. Bane aikoi paeta Pena Durosta yhdessä Troggin, Zombien ja Birdin kanssa. Bane lavasti oman kuolemansa ja tiesi vartijoiden heittävän hänen ruumiinsa samaan paikkaan kuin hänen äitinsä ruumiin vuosia sitten. Kun hänen ruumiinsa osui veteen Bane kaappasi armeijahelikopterin ja tappoi vankilan johtajan. Sitten he lähtivät pois Santa Priscan saarelta. Pakonsa jälkeen Bane käänsi katseensa kohti Batmanin tuhoamista. Hän oli tuomionsa aikana kuullut tarinoita Batmanista. Hän ajatteli Gotham Cityn edustavan pelkoa kuten vankilan. Gotham Cityssä se oli Batmanin pelko. Bane oli vakuuttunut, että demoninen lepakko oli ahdistanut hänen unelmiaan lapsuudesta asti. Tuota lepakkoa hän uskoi Batmanin edustavan.
Batmanin selän murtaminen
Batman-tarina Knightfall kertoo, kuinka Bane mursi Batmanin selän. Banen karattua Peña Durosta liittolaistensa Troggin, Zombien ja Birdin kanssa hän lähti Gothamiin etsimään Batmania kuultuaan myyttisestä sankarista tarinoita ollessaan vankilassa. Bane kiinnostui Gothamista, joka vaikutti hyvin samalta kuin hänen vankilansa, jossa pelko hallitsi ympäristöä. Hän oli vakuuttunut, että paholaislepakko hänen lapsuuden painajaisissaan oli kuvaus Batmanista. Bane halusi koetella itseään ja haastoi Killer Crocin kaksintaistoon. Hän voitti Crocin, joka oli tuolloin Batmanin pahin vihollinen. Seuraavaksi Bane halusi koetella Batmania ja käytti Arvuuttajaa hyödyksi. Hän piikitti venomia Arvuuttajaan ja muutti tämän yhtä lihaksikkaaksi kuin Bane itse. Tämä antoi Batmanille fyysisen ja älykkään vastustajan.
Bane tiesi, että suora hyökkäys Batmanin kimppuun olisi typerää, joten hän tuhosi Arkhamin mielisairaalan seinät päästäen häiriintyneitä vankeja pakenemaan ympäri Gothamia. Batman jahtasi vankeja kolme kuukautta, sillä välin kun Bane alkoi saamaan tunnettavuutta Gothamin rikollisten keskuudessa. Hullu Hatuntekijä lähetti mielenhallinnassaan olleen Burt Westonin etsimään Banea, joka tappoi Westonin näyttääkseen ylivertaisuutensa. Bane huomasi Robinin seuraavan häntä ja sieppasi pojan. Killer Croc kuitenkin pelasti Robinin, joka haki kostoa Banesta. Croc vahingoitti Banen Venom laitetta, kun taas Bane mursi uudelleen Crocin käden. Banen rikoskumppani Bird kutsui hänet Gotham Civic Centeriin hyväntekeväisyys tapahtumaan, jossa Bane tunnisti Bruce Waynen Batmaniksi. Bane palasi piilopaikkaansa ja kertoi Birdille pitävän hänet ajan tasalla Myrkkymuratin aikeista, sillä välin kun hän seurasi Jokerin ja Linnunpelättimen toimintoja. Batmanin kohdattua viimeisen Banen rikoskumppanin hän palasi uupuneena Wayne kartanolle, jossa Bane odotti tyrmättyään hovimestari Alfred Pennyworthin tajuttomaksi. He taistelivat Lepakkoluolassa, jossa Bane teki historiansa kuuluisimman teon ja mursi Batmanin selän. Lopulta hän vielä heitti Batmanin Gothamin kadulle, että kaikki tietäisivät hänen kukistaneen heidän suojelijansa. Bruce Wayne ei kuitenkaan kuollut vaan joutui kuntoutukseen.
Alfred Pennyworthin kuolema
Batman #77 tarinassa City of Bane Bane liittoutuu Thomas Waynen kanssa aikeenaan murtaa Batman lopullisesti, jotta hän lopettaisi Batmanina olemisen. Bane oli aiemmin onnistunut manipuloimaan Kissanaisen ystävän Holly Robinsonin puhumaan Kissanaiselle Batmanin tärkeydestä Gothamille, mikä oli saanut hänet olemaan menemättä naimisiin Batmanin kanssa osana Banen suunnitelmaa. Bane ottaa kätyreineen Gotham Cityn hallintaansa ja pakottaa Batmanin ja tämän liittolaiset lähtemään kaupungista. Bane ottaa Damian Waynen ja Alfred Pennyworthin vangeiksi ja pakottaa Damianin katsomaan kun Bane katkaisee Alfredin niskat tappaen tämän. Tapahtuma järkytti Batmania suuresti, mutta Alfredin kuoleman aiheuttama menetys sai hänet päättäväisemmäksi kuin koskaan aiemmin ja Batman päätti jäljittää Banen kostaakseen hänelle ja onnistui kukistamaan tämän kaksintaistelussa, mutta jätti Banen eloon. Myöhemmin Thomas Wayne ampui Banea tämän epäonnistuttua Batmanin kukistamisessa ja Bane lähetettiin Arkhamiin. Myöhemmin Jokeri teki kaasuhyökkäyksen Arkhamiin ja Bane silminnähden kuoli hyökkäyksessä, mutta hänet myöhemmin herätettiin henkiin ja hän liittyi Suicide Squadin jäseneksi. Myöhemmin Jason Todd kosti Banelle Alfredin kuoleman heittämällä Banen alas katolta.
Voimat
Bane on olympiatason urheilija, joten hän on vahva. Normaalistikin Bane on fyysisiltä ominaisuuksiltaan vahvempi kuin normaali ihminen. Keinotekoisesti hänen voimansa kuitenkin kasvavat entisestään hänen käyttäessään Venom-nimistä ainetta. Hän on vahvempi ja kestävämpi kuin muut. Lisäksi Bane on hyvin älykäs. Vankilassa hän opetteli itse eri tieteenaloja, joissa on samalla tasolla kuin alojen johtavat asiantuntijat. Lisäksi Bane osaa monia eri kieliä. Tarina Bane on Demon paljastaa, että Banella on myös hyvä valokuvamuisti. Hän pystyi yhden vuoden kuluessa selvittämään Batmanin salaisen henkilöllisyyden. Banella on myös korkean tason strategiset ja taktiset taidot. Vankilassa Bane myös opetteli itselleen sopivia ainutlaatuisia taistelutekniikoita ja meditaatioita.
Batman
Bane esiintyi vuoden 1992 Batman-sarjassa, jossa hänet oli palkannut Gothamin tunnetuin rikollispomo, Rupert Thorne. Bane hyökkää Batmanin kimppuun ja ehtii melkein murtaa tämän selän niin kuin hän teki sarjakuvissa. Batman kuitenkin ehtii rikkoa Banen käsivarteen kiinnitetyn Venom-myrkky säätimen, joka aiheuttaa Banelle venomin yliannostuksen ja tämä melkein kuolee, mutta Batman pelastaa hänet kiskaisemalla myrkkyletkun irti hänen päästään. Bane muuttuu takaisin normaalikokoiseksi.
The New Batman Adventures
Bane esiintyy tämän jälkeen The New Batman Adventuresissa jossa Brainiac aivopesee Bruce Waynen ja jotta Robin löytäisi hänet hän liittoutuu Teräsmiehen kanssa. Jotta epäilyksiä ei tulisi Teräsmies naamioituu Batmaniksi ja muuttaa hänen äänensä. Bane kokosi joukon superroistoja (Pingviini, Arvuuttaja ja Hullu Hatuntekijä) tehdäkseen rikoksia mutta ”Batman” ja Robin pysäyttävät roistot ja Teräsmies Batmanin puvussa taistelee Banen kanssa jonka hän voittaa.
Batman: Salaperäinen Batwoman
Animaatioelokuvassa Batman: Salaperäinen Batwoman Pingviini palkkaa Banen alaisekseen ja vaikka Rupert Thorne on Pingviinin kumppani elokuvassa ei näy minkäänlaista viitettä siihen että Bane olisi tavannut aikaisemmin Thornen. Bane putoaa elokuvan lopussa kuoppaan jossa on tuli joka nähtävästi tappoi hänet mutta hän silti selviytyi sillä hän esiintyi Batman of the Futuressa, jossa jaksossa "The Winning Edge." paljastuu, että vuosien venom-huumeen käyttö on rappeuttanut Banen kehon ja ikääntynyt Bane istuu pyörätuolissa hengitysmaski kasvoillaan ja tarvitsee jatkuvaa Venom-infuusiota pysyäkseen hengissä. Hänen avustajansa varastaa Venom-kaavan ja markkinoi sitä steroidilaastareina, joita hän myy lapsille, kunnes Batman pysäyttää hänet.
The Batman
left|thumb|Bane vuoden 2004 [[Batman (vuoden 2004 animaatiosarja)|Batmanissä.]] Banen esiintyminen vuoden 2004 Batmanissä on hyvin samankaltainen kuin edellisissä animaatioissa. Hän osallistui vapaaehtoisesti kokeeseen, jossa hänelle asennettiin letkuja ympäri kehoa. Aina kun hän painoi kädessään olevaa nappia, Venom-niminen stereoidi kiersi pitkin letkuja ympäri hänen kehoaan ja suurensi Banen isokokoiseksi ja punaiseksi jättiläiseksi. Bane esiintyi sarjan alussa, kun kolme rikollispomoa halusi päästä Batmanistä eroon. Yksi heistä palkkasi eteläamerikkalaisen palkkamurhaajan Banen pääsemään eroon hänestä. Sarjakuvan kaltaisesti Bane murskasi Batmanin luut heidän kohdatessa kaksintaistelussa. Monia viikkoja oli kulunut kunnes Batman päätti rakentaa lepakkorobotin, jonka avulla hän päihittäisi Banen. Kun hän kohtasi Banen robotillaan, taistelu kävi todella tukalaksi ja Batman oli alakynnessä. Bane lähes murskasi robotin palasiksi, kunnes Batman huitaisi sähköisellä irtokädellä Banen Venom-letkuun, jolloin hän palasi takaisin normaaliin kokoonsa. Myöhemmässä jaksossa Jokeri saa haltuunsa Banen Venom-ainetta ja juotuaan tätä muuttuu isoksi ja lihaksikkaaksi klovniksi.
Young Justice
Bane esiintyi Young Justice -sarjan jaksossa ”Drop Zone” vuonna 2011, jossa hahmon äänenä oli Danny Trejo.
Elokuvat
Bane esiintyy vuoden 1997 elokuvassa Batman & Robin. Siinä tohtori Jason Woodrue muuttaa Antonio Diego -nimisen vangin Baneksi. Antonio Diegoa elokuvassa näyttelee Michael Reid MacKay ennen muodonmuutosta. Lopussa MacKay esittää vielä uudelleen Diegoa, kun Bane palaa entiselleen. Muodonmuutoksen kokenutta Turmiota elokuvassa esittää Jeep Swenson. Turmio toimii elokuvassa Myrkkymuratin apurina. Tämän elokuvan Banen sanotaan pilanneen moneksi vuodeksi esikuvansa maineen, sillä elokuvassa esiintynyt oli älyllisesti päinvastainen kuin sarjakuvissa esiintynyt Bane.
Bane esiintyy vuonna 2012 elokuvassa Yön ritarin paluu, jossa häntä esittää Tom Hardy. Elokuvassa hänet kuvataan mielipuolisena terroristina, joka saapuu Gothamiin kahdeksan vuoden jälkeen edellisen elokuvan tapahtumista. Hän ei ole fyysisesti yhtä isokokoinen kuin sarjakuvissa ja hänellä on kasvoissaan naamari, jonka tarkoituksena on lievittää kipuja, jotka hän sai pelastettua Talia al Ghulin (Ra’s al Ghulin tytär) hänen äitinsä tappajilta jouduttuaan heidän hyökkäyksen kohteeksi. Hänen tehtävänään on saattaa Ra’s al Ghulin suunnitelma loppuun saakka ja se on tuhota Gothamin kaupunki voimakkaalla neutronipommilla. Sen hän suorittaa Talian kanssa, joka esitti elokuvan alkupuolella Bruce Waynen yhtiökumppania. ”Knightfall”-sarjakuvasaagan tapaan Bane on kuullut paljon Batmanista ja haluaa tappaa tämän. Hän selvittää Batmanin henkilöllisyyden, vie häneltä Wayne Enterprises -yhtiön varat ja kulkuneuvot, jotka on alun perin suunniteltu Batmanin käyttöön. Ensimmäisessä taistelussa hän onnistuu ”Knightfall”-saagan tapaan murtamaan Batmanin selän ja vie hänet kauas ulkomaille vankilaan, jossa Bane itse kasvoi. Loppujen lopuksi Batman (Bruce Waynenä) onnistuu kuntouttamaan murtuneen selkänsä ja pääsemään vankilasta palaten takaisin Gothamiin estämään tämän suunnitelman. Hän onnistuu toisessa taistelussa voittamaan Banen ollen psyykkisesti vahvempi ja tietäen, että Bane ei pysty taistelemaan yhtä hyvin, jos hänen naamarinsa rikkoutuu. Elokuvan loppupuolella Bane kuolee, kun Kissanainen ampuu häntä Batmanin moottoripyörän aseella juuri, kun hän yritti tappaa Batmanin ampumalla häntä haulikolla.
Harley Quinn
Bane esiintyy Harley Quinn animaatiosarjassa, jossa häntä ääninäyttelee James Adomian. Sarjassa Bane on koomiseksi kuvattu epävarma terroristi ja hän kuului Tuomion Legioonaan ja myöhemmin Injustice Leagueen. Tämä on ensimmäinen Banen inkarnaatio, joka on pikemminkin humoristinen kuin vakava uhka. Hän on muutamaan otteeseen osoittanut pystyvänsä olemaan ainakin vakava fyysinen uhka. Pikkumaisesta ja väkivaltaisesta luonteestaan ​​huolimatta Bane on sarjassa usein melko miellyttävä ja kohtelias henkilö ja näyttää olevan ainoa superpahis, joka kohtelee Harleyta kunnioittavasti. Sarjassa yksi kestovitseistä on ollut Banen kokema jatkuva vihamielisyys tuolien kanssa.
Shakkiolympialaiset
Shakkiolympialaiset on joka toinen vuosi järjestetty tapahtuma, jossa joukkueet kaikkialta maailmasta voivat otella toisiaan vastaan shakissa. Tapahtuman organisoi FIDE, joka valitsee myös isäntävaltion.
Ensimmäiset viralliset shakkiolympialaiset järjestettiin vuonna 1927 Lontoossa.
Palomaa
Palomaa on sukunimi, joka on muun muassa seuraavilla suomalaisilla henkilöillä:
Vuorimiehenkatu
thumb|”[[Silitysrautatalo (Helsinki)|Silitysrautatalo”, Vuorimiehenkatu 4.]] Vuorimiehenkatu on noin 790 metriä pitkä itä-länsisuuntainen katu Helsingin Ullanlinnassa. Se alkaa itäpäässään Laivasillankadulta Olympiaterminaalin läheltä ja päättyy länsipäässään Laivurinkadulle. Vuorimiehenkadun ajorata on yksisuuntainen idästä länteen päin lukuun ottamatta Laivurinkadun ja Korkeavuorenkadun välistä osuutta.
Don’t Blame Me
”Don’t Blame Me” on Jimmy McHugh’n säveltämä ja Dorothy Fieldsin sanoittama musiikkikappale vuodelta 1932. Kappaleen esitti ensimmäisen kerran Walter Woolf King Chicagossa esitetyssä musiikkirevyyssä Clowns in Cover. Se tunnetaan kuitenkin paremmin vuonna 1933 julkaistusta elokuvasta Päivälliset klo 8.
Kappale nousi vuonna 1933 Yhdysvaltojen singlelistalle kolme kertaa: Guy Lombardon, Ethel Watersin ja Charles Agnew’n orkesterin esittämänä. Nat King Cole nauhoitti kappaleen useita kertoja instrumentaalina, minkä lisäksi hänen vuoden 1944 lauletusta versiostaan tuli hitti.
Saksofonisti Charlie Parker äänitti kappaleen vuonna 1947. Kappaleen ovat nauhoittaneet myös muun muassa Teddy Wilson, Coleman Hawkins, Ahmad Jamal ja Art Tatum.
Paul McCartney on sanonut ”Don’t Blame Men” olleen John Lennonin suosikkilauluja. Elokuvaohjaaja Vincente Minnelli käytti kappaletta elokuvissaan Särkyneiden haaveiden kaupunki (1952) ja Kaksi viikkoa vieraassa kaupungissa  (1962) sekä pyysi Jack Nicholsonia laulamaan kappaleen Kerran kirkkaana päivänä -elokuvan koe-esiintymisessä.
Ääneneristys
Ääneneristyksellä tarkoitetaan yleisesti eri tilojen välistä äänen kulkeutumisen estämistä. Ääneneristäminen on tärkeää yleisesti esimerkiksi autoissa, asunnoissa sekä toimistoissa. Kaikille on omat vaatimuksensa ääneneristyksestä. Suomessa rakennusten ääneneristyksestä määrätään Ympäristöministeriön asetuksessa 798/2017 (Ympäristöministeriön asetus rakennuksen ääniympäristöstä ), joka määrittelee minivaatimukset, jotka uudisrakennusten tulee täyttää. Ääniympäristöasetuksen yhteydessä on julkaistu soveltamisohje, joka sisältää ohjeita asetusarvojen soveltamisesta ja rakennusakustiikan ohjearvoja. Ääniympäristöasetus korvasi Suomen rakentamismääräyskokoelman osan C1-1998.
Huoneistojen osalla ääneneristämiseen liittyy yleisesti olemassa olevan ääneneristyksen parantamispyrkimykset. Yksi yleisimmistä valituksenaiheista huoneistoasumisessa on naapureista peräisin olevat äänet. Huoneiston osalta on mahdollista, että äänet kulkeutuvat seinä- yläkerran- tai alakerran naapureista. Yleistä on myös rappukäytävästä kantautuva melu, jota vastaan huoneiston nykyistä ääneneristystasoa halutaan parantaa.
Ääneneristystä ei pidä sekoittaa äänen absorptioon, joka on useimmiten pintamateriaalien ominaisuus ja kuvaa esimerkiksi akustiikkalevyn kykyä vaimentaa ääntä asteikolla 0 ... 1.
Ilmaääneneristys
Ilmaääneneristyksellä tarkoitetaan rakennusosan, rakennusosien muodostaman kokonaisuuden tai materiaalin kykyä vaimentaa ilmasta materiaaliin ja materiaalin läpi takaisin ilmaan siirtyvää ääntä. Ilmaääneneristävyys R ilmaisee rakenteeseen kohdistuneen ja rakenteen läpi ilmaan siirtyneen äänitehon suhteen desibeleinä (dB). Ääneneristävyys on sitä suurempi, mitä suurempi osa äänienergiasta ei läpäise tutkittavaa materiaalia tai rakennusosaa. Suurempi ilmaääneneristävyyden desibelilukema on siten parempi. Ilmaääneneristävyys on taajuusriippuva suure ja se esitetään tyypillisesti taajuusalueella 50–5000 Hz.
Rakenneosan (esim. seinä) ilmaääneneristys voidaan mitata laboratoriossa standardin ISO 10140-2 mukaan, ja rakenneosan ääneneristys ilmaistaan ilmaäänieristyslukuna Rw. Kentällä valmiissa rakennuksessa mitattuihin tuloksiin vaikuttaa tiloja erottavan rakenteen lisäksi muut rakenteet kuten lattia, katto, sivuavat seinät ja ilmanvaihtokanavat. Suomessa asetusarvoihin verrattavat mittaustulokset esitetään äänitasoerolukuna DnT,w standardin ISO 16283-1 mukaan.
Askelääneneristys
Askelääneneristys kuvaa rakenteen kykyä eristää siihen kohdistuvan iskun (tyypillisesti kävely tai huonekalujen siirtely) rakenteen toiselle puolelle aiheuttamaa ääntä. Ilmaääneneristyksestä poiketen ääni saa alkunsa rakenteessa eikä ilmassa, mutta muuttuu rakenteen toisella puolella ilmaääneksi samoin kuin ilmaääneneristyksessä. Ilmiöstä käytetään myös termiä runkoääneneristys.
Ilmaääneneristyksestä poiketen askelääntä ei kuvata rakenteeseen kohdistuneen ja sen läpäisseen äänitehon suhteena. Sen sijaan askelääneneristävyyttä tutkitaan askeläänikojeella, joka pudottelee hallitusti pieniä vasaroita tutkittavaan lattiapintaan. Kojeen aiheuttama äänitaso mitataan vastaanottotilassa (esim. huone tutkittavan välipohjan alapuolella) ja esitetään desibeleinä. Mittaustavasta johtuen askelääneneristys on sitä parempi, mitä pienempi mittaustulos on. Mittaustapa ja siinä käytettävän askeläänikojeen ominaisuudet on kuvattu standardissa ISO 16283-2. Standardoitu askeläänikoje ja mittaustapa pyrkii takaamaan eri mittaajien mittaustulosten vertailtavuuden.
Suomessa asetusarvoihin verrattavat mittaustulokset esitetään askeläänitasolukuna L’nT,w+ CI,50-2500 standardin ISO 16283-2 mukaan.
Kaja Kallaksen I hallitus
Kaja Kallaksen I hallitus oli Kaja Kallaksen johtama Viron hallitus, joka toimi 26. tammikuuta 2021 – 18. heinäkuuta 2022. Hallituksen muodostivat keskustaoikeistolainen reformipuolue.
Ääneneristys
Seinä
Seinän lisä-ääneneristäminen on yksi toteuttamiskelpoisimmista tavoista parantaa seinänaapurista kantautuvien äänien kulkeutumista omaan huoneistoon. Rakennusteknisesti olemassa olevan seinän eteen rakennetaan uusi lisäseinä. Johtuen rakenteellisesta sivutiesiirtymästä pelkän seinärakenteen lisääneneristyksellä päästään vain pienehköön vaikutukseen huoneiston äänieristävyydessä. Äänen kulkiessa tilasta toiseen aina helpointa mahdollista reittiä löytyy rakenteiden väliltä aina heikoin lenkki, josta äänet kulkeutuvat.
Kaja Kallaksen I hallitus
3. kesäkuuta 2022 Viron presidentti Alar Karis erotti keskustapuolueen ministerit pääministeri Kaja Kallaksen pyynnöstä.
Ääneneristys
Lattia
Lattian lisä-äänieristäminen huoneistoissa on yleensä hankalaa. Hankalaa lattian lisäeristämisestä tekee lattian koron muuttuminen. Tämä johtaa usein vaikeasti ratkaistaviin rakenteellisiin haasteisiin. Lattiarakenteessa olevien mahdollisten halkeamien ja reikien paikkaaminen sen sijaan voi parantaa ääneneristävyyttä tilojen välillä huomattavastikin.
Katto
Katon lisä-ääneneristämisessä turvaudutaan yleisesti samantyyppisiin rakenneratkaisuihin kuin seinän lisä-ääneneristämisen tapauksessa. Tällöin rakennetaan uusi välikatto irti vanhasta kattorakenteesta. Kattorakenteiden väliin on jätettävä pieni, mutta riittävä ilmaväli jolla varmistetaan paras lopputulos. Mikäli kattorakenteet, uusi- ja vanhakattorakenne ovat kontaktissa toisiinsa menetetään suurin osa lisä-ääneneristyksen hyödyistä. Tällöin rakenne toimii yhtenä rakenteena, eikä haluttua ääneneristävyyden parannusta saavuteta. Lopputuloksena tavoitellaan kaksikertaista rakennetta, jossa rakenteiden ääneneristävyys perustuu niin sanottuun kaksinkertaiseen rakenteeseen. Huomioitavaa kaksinkertaisen rakenteen kohdalla on myös koinsidenssin rajataajuuden muuttuminen. Käytännössä tämä huomataan.
Rakennetekninen vaihtoehto katon lisä-ääneneristämiseen on erityisesti Keski-Euroopassa suositut kiskoihin perustuvat rakennejärjestelmät. Kiskojärjestelmällä luodaan kuvitteellinen jousi, joka edelleen vaimentaa esimerkiksi askeläänien kuulumista yläpuolisesta tilasta. Lopputuloksessa ratkaisujen välillä ei ole havaittavaa eroa ääneneristävyyden parantumisessa. Rakenneteknisesti molemmat toteuttavat saman kaksikertaisen rakenteen periaatteen.
Franco Nones
Franco Nones (s. 1. helmikuuta 1941) on italialainen maastohiihdon olympiavoittaja.
Hiihdon MM-kilpailuissa 1966 Oslossa Nones oli mukana Italian viestipronssia saavuttaneessa joukkueessa ja sijoittui 30 kilometrillä kuudenneksi.
Kaksi vuotta myöhemmin vuoden 1968 talviolympialaisissa Grenoblessa Nones voitti 30 kilometrin hiihdon olympiakultaa lähes 50 sekunnin erolla kakkoseksi sijoittuneeseen Norjan Odd Martinseniin. Tätä ennen talviolympiakisoissa oli hiihdetty kaikkiaan 35 hiihtokilpailua, ja Nones oli kautta aikain ensimmäinen ei-pohjoismaalainen tai ei-neuvostoliittolainen hiihtäjä, joka voitti talviolympialaisten maastohiihdossa mitalin.
Obdurodon
Obdurodon on sukupuuttoon kuollut nokkaeläimiin kuulunut suku, johon kuuluu neljä lajia. Obdurodon erosi modernista vesinokkaeläimestä siinä, että Obdurodonilla oli hampaat ja modernilla vesinokkaeläimellä ei poikasia lukuun ottamatta ole. Sukuun kuuluu neljä esihistoriallista lajia: Obdurodon dicksoni, Obdurodon insignis, Obdurodon tharalkooschild ja Monotrematum sudamericanum. Jälkimmäisen hampaat löydettiin Punta Peligrosta, Argentiinasta ja se on ainoa Australaasian ulkopuolelta löydetty vesinokkaeläinten heimon laji. Saamastaan nimestä huolimatta Monotrematum sudamericanumin katsotaan nykyisin kuuluvan Obdurodonin sukuun.
Christian Hoffmann
Christian "Hoffi" Hoffmann (s. 22. joulukuuta 1974 Aigen) on entinen itävaltalainen maastohiihtäjä. Hänen suurimmat saavutuksensa ovat olympiakulta 30 kilometrin vapaan hiihtotavan kilpailussa 2002 Salt Lake Cityn olympialaisissa ja viestimaailmanmestaruus 1999 MM-kisoista Ramsausta.
Hoffmannin ensimmäinen maailmancupin kilpailu oli viestihiihto Nové Městossa vuonna 1998. Samalla kaudella hän saavutti joitakin palkintosijoja sekä kolmossijan sprinttimaailmancupin kokonaiskilpailussa.
1998 talviolympialaisissa Naganossa hän kaikkien yllätykseksi hiihti 50 kilometrin vapaan hiihtotavan kilpailussa pronssille. Vuonna 1999 Hoffmann oli mukana voittamassa sensaatiomaista viestikultaa Itävallan joukkueessa. Hoffmann hiihti viestissä ankkuriosuuden ja kukisti loppusuoran kirikamppailussa kovana kirimiehenä tunnetun Norjan Thomas Alsgaardin. Samoissa kisoissa hän oli seitsemäs 30 kilometrin vapaan hiihtotavan kilpailussa.
Vuonna 2002 Salt Lake Cityssä, Utahissa, Yhdysvalloissa pidetyissä talviolympialaisissa Hoffmann sijoittui aluksi 30 kilometrin vapaan hiihtotavan kilpailussa toiseksi, mutta voittaja Johann Mühlegg kärähti myöhemmin kielletyn darbepoetiini-hormonin käytöstä ja menetti kultamitalinsa, jolloin Hoffmann nousi olympiavoittajaksi.
Hoffman on sijoittunut 50 kilometrin vapaan hiihtotavan MM-kilpailuissa viidenneksi Lahdessa 2001 ja kymmenenneksi Val di Fiemmessä 2003.
Hoffman on voittanut maailmancupissa kaksi osakilpailua: 10 km (v) Ramsaussa 21. joulukuuta 2003 ja 30 km (v) Pragelatossa 14. maaliskuuta 2004. Lisäksi hän on ollut kuusi kertaa toinen ja yksitoista kertaa kolmas.
Vuonna 2009 Itävallan antidopingjärjestö Nada asetti Hoffmannin kilpailukieltoon epäiltynä veridopingin edistämisestä. Tämän jälkeen hän lopetti uransa. Vuonna 2011 Hoffmannin kilpailukiellon pituudeksi vahvistettiin kuusi vuotta. Hoffmann ei ole koskaan antanut positiivista dopingnäytettä, mutta Nadan mukaan hän on ollut aktiivisesti mukana veridopingissa ja on muun muassa luovuttanut vertaan dopingtarkoituksessa.
Seuratasolla Hoffmann edusti SU Böhmerwald Ulrichsbergia.
Ove Enqvist
Ove Enqvist (s. 1953, Helsinki) on Vantaalla asuva tietokirjailija, sotatieteiden tohtori ja evp. komentaja joka on toiminut mm. Mäkiluodon linnakkeen päällikkönä ja Porkkalan Rannikkopatteriston komentajana. Hän palveli myös osastonjohtajana Rannikkotykistökoulussa, toimistoesiupseerina Pääesikunnassa rt-toimialalla sekä apulaisjohtajana Merivoimien Tutkimuskeskuksessa Espoossa 2005–2006, josta jäi eläkkeelle.
Hän on kirjoittanut useita teoksia Suomen rannikkotykistön historiasta ja eri maiden rannikkotykkikaluston historiasta. Hän on toiminut Rannikon Puolustaja -lehden päätoimittajana ja mm. Rannikkotykistön Upseeriyhdistyksen hallituksen jäsen sekä Rannikkotykistön Perinneyhdistyksen puheenjohtaja. Enqvist väitteli sotatieteen tohtoriksi 19. lokakuuta 2007.
Maareformi
Maareformi tai maauudistus tarkoittaa yleensä sitä, että suurtiloja jaetaan niitä viljeleville pientiloiksi yksityisomistukseen. Maareformeja on monessa tapauksessa tehty valtioiden itsenäistymisen ja vallankumousten yhteydessä. Tyypillisesti ennen maareformia pieni osa väestöstä on omistanut suurimman osan maasta. Eräissä tapauksissa maanomistajat ovat olleet vanhaa maa-aatelia tai eurooppalaisia kolonialisteja. Maareformissa jaettava maa on hankittu jakamalla käyttämätöntä maata, jonka omistajana on voinut olla valtio, tai maa on takavarikoitu suurmaanomistajilta korvausta vastaan tai vastikkeetta.
Varhaisimpia ajatuksen esilletuojia olivat 1700-luvun loppupuolella Thomas Spence ja William Ogilvie, jotka vaativat maan ottamista yhteiskunnan viljeltäväksi. Myöhemmin vastaavaa esittivät monet sosialistiset kirjailijat. Osa katsoi maan kansallistamisen riittäväksi toimenpiteeksi, osa puolestaan vaati maan yksityisomistuksen lakkauttamista kokonaan, sallien kuitenkin valtion ja kuntien vuokrata maata yksityisille. Kolmatta koulukuntaa edustivat John Stuart Mill, Henry George, Franz Oppenheimer ja A. Damaschke, jotka halusivat säilyttää yksityisen omistamisen, mutta estää maan väärinkäytön. He halusivat verottaa yksityisen maan tuottoa eli maankorkoa ja estää tulonhankinnan maan ansiottomalla arvonnousulla. Erityisesti Henry Georgen ajatukset verotuksesta vaikuttivat monien valtioiden tulevaan lainsäädäntöön.
Amerikka
Etelä-Amerikassa maareformit aloitettiin Meksikossa 1850 Reformisodan aikana ja 1900-luvun alussa vallankumouksen yhteydessä, Boliviassa 1952 vallankumouksen jälkeen ja uudelleen Evo Moralesin aikana 2006. Chilessä maareformi alkoi 1960 ja jatkui aina Salvador Allenden aikaan. Kuubassa suuri maareformi tehtiin vallankumouksen jälkeen 1959. Guatemalassa maareformeja tehtiin 1944–1954, mutta tämän jälkeinen sotilasvallankaappaus perui ne. Nicaraguassa maauudistus oli sandinistihallituksen ohjelmassa. Perussa maareformit kumosivat 1950-luvulla velkaorjuuden. Lisäuudistuksia tehtiin kenraali Juan Velasco Alvaradon vuoden 1968 kaappauksen jälkeen ja 1988–1995 loistavan polun johtaman talouspoikaiskapinan hillitsemiseksi. Brasiliassa maauudistuksiin päästiin sotilashallituksen luovuttua vallasta 1980-luvulla. Venezuelassa Hugo Chávez aloitti 2001 valtion käyttämättömien maiden jakamisen talonpojille.
Afrikka
Afrikassa maareformeja ovat tehneet Etiopian vallankumoushallitus Derg 1975, Jomo Kenyatta aloitti sellaisen Keniassa 1960-luvulla ja Sam Nujoman hallitus Namibiassa 1994. Robert Mugaben ZANU aloitti maareformin Zimbabwessa maan siirryttyä enemmistövaltaan. Maareformit oli myös ANC:n lupaus sen noustessa valtaan Etelä-Afrikassa 1994.
Suomi
Suomessa maareformikeskustelu liittyy maaseudun maattoman väestönosan; loisväestön, mäkitupalaisten ja torppareiden vaikeaan tilanteeseen, joka kärjistyi 1800-luvun loppupuolella. Ongelmat pyrittiin ratkaisemaan niin sanotulla torpparivapautuksella, joka käytännössä antoi siihen astisille vuokraviljelijöille mahdollisuuden lunastaa pitkään viljelemänsä tilat omistukseensa noin 1/4 – 1/3:lla käyvästä arvosta. Maareformia Suomessa valmisteli Hannes Gebhardin puheenjohtama 1901 perustettu tilattoman väestön alakomitea. Torpparien vapautus toteutui kuitenkin vasta 1918 torpparilailla ja lisämaiden lunastus maatalousministeri Kyösti Kallion mukaan nimetyllä Lex Kalliolla vuonna 1922. Torpparilain perusteella lunastettiin 1940-luvulle mennessä 45 000 tilaa itsenäisiksi.
Suomen historian suurin maareformi on vuosien 1939–1945 sotien jälkeen toteutettu luovutetuilta alueilta siirtyneen pakolaisväestön eli siirtoväen, rintamamiesten, kaatuneiden omaisten ja maaseudun maattomien kausityöläisten asuttaminen, sekä näiden uudistilojen perustamiseen liittyvä maiden pakkolunastus. Vuonna 1945 laaditun maanhankintalain avulla asutettiin yli 250 000 ihmistä ja perustettiin yli 100 000 maatilaa.
Jouni Numminen
Jouni Numminen (s. 1955) on suomalainen runoilija. Hän opiskeli 1980-luvulla Tampereen yliopistossa ja toimi lisäksi kenkätehtaan työläisenä, siivoojana Ruotsissa, varastomiehenä ja iltavalvojana. Hän kuului myös nuorison taidetapahtuman voittajiin.
ASML
ASML on alankomaalainen teknologiayritys, joka valmistaa optisen litografian laitteita puolijohdeteollisuudelle. Yritys toi markkinoille EUV-litografialla (extreme ultraviolet) valmistamiseen käytettävät laitteet vuonna 2017. Yksi EUV-laite maksaa noin 150 miljoonaa dollaria.
ASML:llä on yli 90 prosentin osuus litografialaitteiden markkinoilla, jossa sen kilpailijoita ovat vanhempaan tekniikkaan keskittyvät Canon ja Nikon. 1980- ja 1990-luvuilla ASML:llä oli 12–15 prosentin osuus toimituksista ja Nikonilla oli 50–60 prosentin osuus. Tilanne alkoi muuttua ASML:n eduksi 1990-luvun toisella puoliskolla. ASML ja Nikon ovat olleet useita kertoja lakituvassa 2000-luvulla.
ASML syntyi vuonna 1984 Philipsin ja Advanced Semiconductor Materials Internationalin (ASMI) yhteisyrityksenä litografialaitteiden valmistukseen nimellä ASM Lithography. Vuonna 1995 yrityksestä tuli itsenäinen osakeyhtiö.
Extreme ultraviolet -teknologia
ASML on ainut yritys maailmassa, joka pystyy valmistamaan EUV-litografiaa hyödyntäviä litografiakoneita.
EUV-litografia käyttää 13,5 nanometrin aallonpituutta mikropiirien valmistuksessa. 1990-luvulla yritysten konsortio, johon kuuluvat AMD, Intel ja Motorol, alkoi tutkia EUV:n käyttöä litografiassa. ASML liittyi joukkoon vuonna 1999. ASML:n menetelmä käyttää korkeatehoisia lasereita ja erikoispinnoitettuja peilejä.
Yritykset kuten Intel, Samsung ja TSMC ovat asiakkaita ASML:n EUV-laitteille.
EUV-prosessin jälkeen tulevat high-NA (high numerical aperture) ja vielä edistyneemmän hyper-NA litografian laitteet. ASML:n Martin van den Brink on kertonut, että jos laitteiden korkeaa kustannusta ei saada laskettua niiden ja itse piirien valmistus laitteilla ei olisi mahdollista taloudelliselta kannalta.
Andreas Scholl
pienoiskuva|Andreas Scholl Andreas Scholl (s. 10. marraskuuta 1967 Kiedrich im Rheingau, Länsi-Saksa) on barokkimusiikin esittämiseen erikoistunut kontratenori. Schollin ääniala on sama kuin kuuluisan 1700-luvun kastraattilaulajan Senesinon, jolle Georg Friedrich Händel sävelsi kuuluisimmat alttokastraattiroolinsa. Scholl on opiskellut Darmstadtin musiikkiakatemiassa ja myöhemmin Schola Cantorum Basiliensisissa Baselissa. Scholl on levyttänyt Harmonia Mundille ja Deccalle ja saavuttanut lukuisia palkintoja tulkinnoistaan.
Helsingin Sanomien Jukka Isopuro on luonnehtinut Schollin ääntä sanoen, että "--Schollin valttina ovat suoran äänen tarkka sävelpuhtaus, vibraton aistikas vaihtelu, varsin huipennuskykyinen ylärekisteri ja kuulaan tunteikas fraseeraus." Scholl on palkittu Brysselissä belgialaisten musiikkitoimittajien "Vuoden nuori muusikko" -palkinnolla. Schollin levytys Vivaldin Stabat materista sai vuonna 1996 Gramophone-palkinnon parhaana vanhan musiikin äänitteenä. Andreas Scholl vieraili Suomessa Vantaan barokkiviikolla vuonna 1997 konsertoiden Pyhän Laurin kirkossa.
Lallintalo
thumb|300px|Lallintalo kesäkuussa 2010
Lallintalo ("Lallis") on vuonna 1928 suojeluskuntataloksi rakennettu huvikeskus Köyliössä. Vuonna 1942 rakennus tuhoutui pahoin tulipalossa ja seuraavana vuonna se rakennettiin lähes kokonaan uudelleen. Sotien aikana Lallintalossa toimi Räisälän kansanopisto.
Ensimmäisinä vuosina Lallintalolla järjestettiin lottien ja Suojeluskuntien huvi- ja kokoontumistilaisuuksia. 1960 se aloitti laajamittaisen huvitoiminnan keskuksena, jollaisena on säilynyt näihin päiviin. Lallintalo on saanut nimensä Piispa Henrikin murhanneesta talonpoika Lallista.
Lallintalon enimmäishenkilömäärä on 1 850, kerrosneliöitä on 1 400, istumapaikkoja noin 600 ja ruokapaikkoja noin 450. Tanssilattia on kooltaan lähes 400 neliömetriä ja lava josta pääsee suoraan lastauslaiturille ja artistitiloihin 62 neliömetriä. Vuonna 2005 paikassa tehtiin peruskorjaus. Paikan omistaja on vuodesta 1950 ollut Maataloustuottajain Köyliön yhdistys ry.